ആഡംബര കപ്പലിലെ ലഹരികേസ് ആര്യന് ഖാന്റെ ജാമ്യാപേക്ഷ മുംബൈ ഹൈക്കോടതി ചൊവ്വാഴ്ചയിലേയ്ക്ക് മാറ്റി മുംബൈ: ലഹരി മരുന്ന് കേസുമായി ബന്ധപ്പെട്ട് ഒക്ടോബര് മൂന്ന് മുതല് കസ്റ്റഡിയില് തുടരുന്ന ആര്യന് ഖാന്റെ ജാമ്യാപേക്ഷ അടുത്ത ചൊവ്വാഴ്ച്ച പരിഗണിക്കുമെന്ന് മുംബൈ ഹൈക്കോടതി.അഡ്വക്കേറ്റ് സതീഷ് മനേഷിന്ഡെ ജസ്റ്റിസ് നിതിന് ഡബ്ല്യൂ സാംബ്രേയുടെ സിംഗിള് ബഞ്ചിന് മുമ്ബാകെ സമര്പ്പിച്ച ഹര്ജിയിലാണ് കോടതിയുടെ മറുപടി. ആര്യന്റെ ജാമ്യാപേക്ഷ കഴിഞ്ഞ ദിവസവും മുംബൈ സ്പെഷ്യല് കോടതി തള്ളിയിരുന്നു.കൂട്ടുപ്രതിയായ മുന്മുന് ദമേച്ചയുടെ ജാമ്യവും 26ന് പരിഗണിക്കും.എന്നാല് ആര്യന് ഖാനെ കാണാന് മുംബൈ ആര്തര് റോഡിലെ ജയിലില് ഷാരൂഖ് എത്തിയിരുന്നു. ഒക്ടോബര് മൂന്നിന് അറസ്റ്റിലായതിനുശേഷം ആദ്യമായാണ് ഷാരൂഖ് മകനെ കാണുന്നത്.ഏകദേശം 20 മിനിട്ടോളം ഷാരൂഖ് ജയിലില് ചിലവഴിച്ചു.ആര്യന്റെ ജുഡീഷ്യല് കസ്റ്റഡി ഇന്നവസാനിക്കും. കഴിഞ്ഞ ദിവസം ആര്യന് മാതാപിതാക്കളായ ഷാരൂഖിനോടും ഗൗരി ഖാനോടും വീഡിയോ കോളിലൂടെ സംസാരിച്ചിരുന്നു. ആര്യന് ഖാന്റെ വാട്ട്സാപ്പ് ചാറ്റുകളില് നിന്ന് അനധികൃത ലഹരി മരുന്ന് ഇടപാടുകളില് ബന്ധമുണ്ടെന്ന് തെളിയുന്നതായി ചൂണ്ടിക്കാണിച്ചാണ് ആര്യന്റെ ജാമ്യാപേക്ഷ തള്ളിയത്.